Skihopping har vært en olympisk øvelse siden de første vinterlekene i Chamonix 1924. Normalbakke kom med som ny øvelse under Vinter-OL 1964 i Innsbruck, lagkonkurranse kom med på programmet under Vinter-OL 1988 i Calgary. Det første olympiske hopprennet for kvinner ble arrangert under Vinter-OL 2014 i Sotsji. Lagkonkurranse for mikslag kom med på programmet i Vinter-OL 2022 i Beijing.